Ivo Fomins - Vikipēdija

# Ivo Fomins

### Vikipēdijas raksts

Ivo Fomins
Galvenā informācija
Dzimis (-usi) | 1968. gada 4. martā
Izcelsmes vieta | Liepāja, Latvija
Žanrs | Rokmūzika
Nodarbošanās | dziedātājs
Instrumenti | balss
Darbības gadi | 1986-pašlaik
Izdevējkompānija | Mikrofona Ieraksti

Darbojies arī

Fomins & Kleins
Melnā Princese
The Cucumbers
Libau
Liepājas brāļi
Neptūns
Saldās sejas

Ivo Fomins (dzimis 1968. gada 4. martā Liepājā) ir latviešu rokmūziķis. Jau kopš 1980. gadiem darbojies vairākās Liepājas rokgrupās, taču kopš 2006. gada uzsācis solo karjeru. Viņa brālis Rodrigo Fomins arī ir Latvijā plaši pazīstams dziedātājs.

Savu muzikālo karjeru Ivo Fomins iesāka astoņdesmitajos gados, kad pusaudža vecumā kopā ar Tomasu Kleinu, Zigfrīdu Muktupāvelu un Guntaru Raču izveidoja grupu Saldās sejas. Grupa nepastāvēja ilgu laiku, tādēļ 18 gadu vecumā Fomins pievienojās leģendārajai grupai Neptūns. Astoņdesmito gadu beigās viņš vairākos konkursos tika atzīts par labāko vokālistu, tostarp 1990. un 1994. gadā prestižajā rokfestivālā Liepājas Dzintars. 1987. gadā Ivo un viņa brālis Rodrigo iesaistījās projektā Liepājas brāļi. 1990. gadu pirmajā pusē Ivo Fomins spēlēja rokgrupās Libau un The Cucumbers, bet 1998. gadā kļuva par citas grupas Melnā Princese vadošo solistu, nomainot iepriekšējo solistu Fēliksu Ķiģeli.

2002. gadā Ivo kopā ar rokgrupas "Līvi" ģitāristu Tomasu Kleinu izveidoja duetu Fomins & Kleins. 2003. gada Latvijas nacionālajā atlasē viņi ar dziesmu "Muzikants" ieņēma 2. vietu, savukārt 2004. gadā ar "Dziesmu par laimi" uzvarēja un piedalījās lielajā konkursā, kurā gan neizkļuva no pusfināla. Duets kopā izdeva divus albumus - "Muzikants" (2003) un "Dzimis Latvijā" (2004).

2006. gadā beidzās sadarbība ar Kleinu beidzās, un Ivo Fomins uzsāka savu solokarjeru. Vasarā Latvijas radiostaciju apritēs nonāca viņa pirmā solo dziesma "Viņa raud", vēlāk tai sekoja dziesmas "Es vēlos būt līdzās" un "Pārāk daudz". 2006. gada novembrī tika izdots Ivo Fomina debijas solo albums "Palikt vienam".

## [izmainīt šo sadaļu] Diskogrāfija

- "Palikt vienam" (2006)

Saturs iegūts no "http://lv.wikipedia.org../../../i/v/o/Ivo_Fomins_0200.html"

Kategorija: Latviešu dziedātāji

##### Views

- Raksts
- Diskusija
- Pašreizējā versija

##### Meklēt